கேள்வி: யாளி - சிங்கத்துடன் பொருத்தம் பற்றி தகவல் சொல்.
பதில்: யாளி உண்மையில் வாழ்ந்த ஒரு விலங்கு என்றால், அது சிங்கமாக இருக்கவே அதிக வாய்ப்பு உள்ளது என்று சில ஆய்வாளர்கள் கருதுகின்றனர். சங்க இலக்கியங்களில் இது 'ஆளி' என்று குறிப்பிடப்படுகிறது. யாளி என்பது பொதுவாக புலி, யானை போன்ற மனிதனை அச்சுறுத்தும் வனவிலங்குகளை அடக்கி ஆளும் ஒரு விலங்காகும். அது பெரும்பாலும் மஞ்சள் நிறத்தில் இருக்கும் என்றும், யானைகளைப் போலக் கூட்டமாக வாழும் என்றும் கூறப்படுகிறது. ஆனால், ஒரு தனி ஆளி வந்தால், யானைக் கூட்டமும் புலிகளும் கூட அஞ்சி நடுங்கும் என்று இலக்கியங்களில் குறிப்பிடப்பட்டுள்ளது. இதற்குச் சான்றாக சங்க இலக்கியப் பாடல்கள் சிலவற்றைக் குறிப்பிடலாம்: * அகநானூறு (பாடல் 78): ::"நனந்தலைக் கானத்து ஆளி அஞ்சி, ::இனம் தலைத்தரூஉம் எறுழ் கிளர் முன்பின், ::வரி ஞிமிறு ஆர்க்கும், வாய் புகு, கடாத்து, ::பொறி நுதற் பொலிந்த வயக் களிற்று ஒருத்தல் ::இரும் பிணர்த் தடக் கையின், ஏமுறத் தழுவ"அகநானூறு, பாடல் 78, குறிஞ்சித் திணை (மதுரை இளங்கண்ணகனார்). * அகநானூறு (பாடல் 252): ::"இடம் படுபு அறியா வலம் படு வேட்டத்து ::வாள் வரி நடுங்கப் புகல்வந்து, ஆளி ::உயர் நுதல் யானைப் புகர் முகத்து ஒற்றி"அகநானூறு, பாடல் 252, குறிஞ்சித் திணை (நக்கண்ணையார்). மேற்கண்ட பாடல்களில் உள்ள தகவல்கள் சிங்கத்தின் இயல்புகளுடன் பெரிதும் பொருந்துகின்றன. இதற்கு மேலும் சான்றாக, பல்லவ மன்னர்கள் சிங்கத்திற்கு அதிக முக்கியத்துவம் அளித்தார்கள். அவர்கள் தங்கள் கொடிகளாக 'நந்திக் கொடி' மற்றும் 'சிங்கக் கொடி' ஆகியவற்றைப் பயன்படுத்தினார்கள்; தங்களின் பெயர்களிலும் 'சிம்மன்' (சிங்கம்) என்ற சொல்லை இணைத்துக் கொண்டார்கள்.டாக்டர் மா. இராசமாணிக்கனார், 'பல்லவர் வரலாறு', கழக வெளியீடு. இதன் காரணமாகவே, பல்லவர்கள் கற்களை அடுக்கி எழுப்பிய கற்றளித் கோயில்களில் சிங்க வடிவத் தூண்களை அமைத்து, அதன் கீழ் யானை சிறியதாக இருப்பது போல் செதுக்கினார்கள். பிற்காலத்தில் விஜயநகரப் பேரரசு மற்றும் நாயக்கர் காலத்தில் யாளி சிற்பங்கள் அதிக முக்கியத்துவம் பெற்றன. அக்காலச் சிற்பக் கலைஞர்கள் தங்களின் தனித்துவமான திறமையால் பல வகையான யாளி சிற்பங்களை வடித்தனர் என்று உயிரியல் ஆர்வலர் அரிகர சின்னா மற்றும் தமிழ் ஆய்வாளர் க. சிவம் போன்றோர் தெரிவிக்கின்றனர். இருப்பினும், சங்க இலக்கியங்களில் ஒன்றான அகநானூறு 381-ஆம் பாடலில், ''"ஆளி நன்மான் அணங்குடை யொருத்தல்"'' (ஆளி என்பது ஒரு நல்ல விலங்கு / தெய்வீகத் தன்மை கொண்ட விலங்கு) என்று குறிப்பிடப்பட்டுள்ளது.அகநானூறு, பாடல் 381, பாலைத் திணை (மதுரை இளங்கௌசிகனார்). இதன் காரணமாகவும், பி. எல். சாமி , க.சிவம் போன்ற ஆய்வாளர்களின் மாற்றுப் பார்வைகளின் படியும்,பி. எல். சாமி, 'சங்க இலக்கியத்தில் விலங்கின விளக்கம்', பக்கங்கள்: 271-275. யாளி என்பது சிங்கத்தைக் குறிக்கும் சொல்லா அல்லது அதுவொரு தொன்மவியல் (Mythical) கற்பனை விலங்கா என்பதில் ஆய்வாளர்களிடையே மாறுபட்ட கருத்துக்கள் உள்ளன. எனவே, போதிய அறிவியல் பூர்வமான சான்றுகள் இல்லாததால், யாளி என்பது சிங்கம்தான் என்ற கருத்தை வரலாற்று ஆய்வாளர்கள் பலரும் முழுமையாக ஏற்றுக் கொள்ளவில்லை.